Oh also, they don’t want to see everything. VALA AMEHLO MNTA’ SEKHAYA, XA UNGAFUNI UBONA IBELE LAM. Ilula nje na lento. Kutheni sisokolisana nje ngamabele? Uz’utsho ukuba le nipple yeyethu okanye ndiyirenta kuwe, okanye yiphone nje enye into esidibanisayo ngalenipple.
MAMELA ubene ndawu engathi idlala ngawo la mabele abengathi yi yoyo. Iliwa libhek’ umoya
Le ncwadi iqulethe imixholo encamis’ umxhelo kwanaleyo itsho kuthi xhungu emxhelweni wakucinga ngayo. Imalunga nendlela abantu abahlalisana baphathange ngayo, macala omabini – elihle nelibi. Likhwelo elirhiwula umz’ ontsundu ukuba uzikhumbule ukuba usisizwe esikhusana amagxa nesikhothana amanxeba. Asifaneleki yaye singakhani xa siyintlaba zahlukane. More
Ndithabath’ usiba kuba ndichukunyiswa ziimeko neenkxwaleko abathi badibane nazo abantu kulo mhlab’ umagad’ ahlabayo. Oonozala baqamela ngeenyembezi kub’ ikat’ ilel’ eziko. Wachithek’ umzi wazintsaba zahlukane kub’ umbundane udle de yangugelekeqe. Apha ebomini xa uthe wanyamezela uvume ukuba ngumthi ogotywa uselula Ikamva lakho liyaqaqamba de liqhakraze. Umzali ubonakala enegalelo kwanenxaxheba ekwakheni Ikamva lomntwana. Udlala indima enkulu ukululekeni umntwana. Sibona abantwana begcwele ezitalatweni ngenxa yokungabikho komzali. Xa kusifa intaka endala amaqanda ayabola.
Kule ncwadi kukwaxhotyiswa uluntu ngobungozi bobhelu lomsele kuba lungudl’ omdlayo. Kukwavezwa nendlela apho athi abekwe amabala esonyeliswa ngayo lowo uthe waba yinkokheli engqongqo. Inkokheli ibonwa ubunja nentw’ engento ngabantu abayijongele phantsi.
Aph’ ebomini kukho izinto ezibangel’ umtha wedolo kwabo baziphethe ngokungenabatha. Kukho abantu abangenalusini, abasimilo sinemihlisela. Le ncwadi ibethelela uluvo lokuba xa abantu benokuba ngamaphuth’ ahlathinye, bakhothan’ amanxeba, bangasichila nasiphi na isichotho esingxamele ukutshabalalisa ikamva labo.
NdingumXhosakazi oluthandayo ulwimi lwenkobe. Apha ebomini ndingakholwa ukuba isizwe esintsundu singabuyela eMbo, siqiniseke ukuba isintu nesithethe zizinto esigxila kuzo khon' ukuze abantu bangayilahli inkcubeko yabo. Ndingumntu ozingcayo ngolwimi lwam. Ndikhuthazeke kakhulu ngumama wam ondizalayo, uMam' uNomini Thengimfene ohlala ethetha ulwimi lwenkobe. Ndithe ndiselula ndafunda nto kuye. Kum ndiye ndazingca ndathwal' intshinga ngolwimi lwenkobe. Ndafumaniseka ukuba awungomntu ngaphandle kolwimi lwenkobe. IsiXhosa sithi ungalahl' imbo yakho ngophoyiyane. Ndifun' ukuthi singamaXhosa masingaphapheli ulwimi lwaseNtshona. Masizingce ngesiXhosa sethu.